Big Girls Don't Cry

„Big Girls Don’t Cry“ yra singlas iš amerikiečių pop atlikėjos Fergie debiutinio studijinio albumo „The Dutchess“. Dainą parašė pati Fergie su Toby Gad. Daina buvo išleista kaip ketvirtasis singlas 2007 m. Australijoje ši daina aukščiausioje vietoje išbuvo net devynias savaites. Ši daina taip pat pasiekė aukštas pozicijas JAV ir buvo daugiausiai atsisiųstas 2007 m. singlas, daugiau nei 3 080 000 atsisiuntimų kopijos. Fergie sudainavo šią dainą kartu su „Glamorous“ koncerte „Concert for Diana“. Šis singlas tapo trečiuoju Fergie pirmos vietos singlu JAV Billboard Hot 100 tope. Daina buvo nominuota „Grammy“ apdovanojimui kategorijoje „Geriausias moters pop vokalo pasirodymas“, daina nelaimėjo apdovanojimo, bet tai pirmasis Fergie solo kūrinys, nominuotas „Grammy“. Daina buvo panaudota keliuose video žaidimuose: „Dance Dance Revolution X“, „Singstar Pop Vol 2“ ir „Karaoke Revolution Presents American Idol Encore 2“.

Daina pasiekė #89 vietą visų laikų Billboard Hot 100 tope „The All-Time Hot 100 Top Songs“.

Istorija 
Po „Big Girls Don’t Cry“ parašymo Fergie su savo vadovybe manė, jog daina neatitinka jos albumo stiliaus, todėl šios dainos neįrašė. Tačiau vadovybė manė, jog ši daina per gera išmetimui, todėl ją siūlė pirkti kitoms įrašų kompanijoms. Galiausiai ši daina atiteko „Bad Boy Records“ kompanijai ir atlikėjui Jordan McCoy. McCoy komanda iškart pamanė, jog tai bus sėkmingas hitas, todėl ją įrašė. Tačiau pasak McCoy, Fergie išgirdus jų sukurtą „Big Girls Don’t Cry“ apsisprendė pati įrašyti šią dainą. Nežinant „Bad Boy Records“, Fergie paskutinę minutę, šią dainą įdėjo į albumo sąrašą. Jordan ir jo komanda nuliūdo dėl šio sprendimo ir ruošėsi paduoti Fergie į teismą. Tačiau dėl to, kad Fergie parašė šią dainą, ji turėjo dalinę šios dainos nuosavybę, todėl su ja jie negalėjo teistis.

Muzika ir struktūra 
„Big Girls Don’t Cry“ yra pop daina parašyta G major tonacijoje. Tempas sudarytas takto metru ir seka G/B-Csus2-D5 akordą. Daina buvo palyginta su 2006 m. „Wild Orchid“ daina.

Pasirodymas topuose 
Daina pasiekė gan aukštas vietas pasauliniu mastu. Australijoje, Brazilijoje, Kanadoje, Airijoje, Naujoje Zelandijoje, Meksikoje, Austrijoje, Rumunijoje, Kroatijoje ir JK bei JAV ši daina pasiekė aukščiausiąja pirmąją vietą. Brazilijoje šis singlas yra 2007 m. grojamiausia radijuje daina. Jungtinėje Karalystėje šis singlas pralenkė „London Bridge“ aukščiausią vietą ir pasiekė antrąją poziciją (po Rihanna 10 savaičių išsilaikusios dainos „Umbrella“).
Tai yra trečiasis Fergie JAV Billboard Hot 100 topo pirmos vietos singlas. Dėl to Fergie tapo vienintele amerikiete, XX amžiuje turėjusia tris pirmos vietos singlus iš vieno albumo. JAV ši daina užėmė aukštas vietas ir kitose topuose. 2007 m. tapo JAV Mainstream Top 40 radijo grojamiausia daina. Tai Fergie daugiausiai atsisiųsta daina, su daugiau nei 2 367 000 atsisiuntimų, daugiau nei „Fergalicious“, kuri pasiekė 2 315 000. „Big Girls Don’t Cry“ užėmė #4 vietą Billboard 2007 m. metų pabaigos tope.

„Big Girls Don’t Cry“ tapo sėkmingiausia Fergie daina pasaulyje. Australijoje ji buvo atestuota dukart platinine ARIA tope, kai buvo parduota daugiau nei 140 000 kopijų, ir tapo didžiausiu metų singlu. Nors Naujoje Zelandijoje daina #1 vietoje RIANZ tope pabuvojo tik vieną savaitę, „Big Girls Don’t Cry“ tapo ketvirtuoju sėkmingiausiu singlu RIANZ muzikos istorijoje.

Vaizdo klipas 

Vaizdo klipas pradėtas filmuoti 2007 m. kovo 30 d. Vaizdo klipo ištrauka pirmiausiai buvo parodyta per MTV „TRL“ laidoje gegužės 16 d. Vaizdo klipas pateko į Vh1 Top 40 2007 m. vaizdo klipų topą. Milo Ventimiglia klipe vaidina Fergie vaikiną.

Vaizdo klipas prasideda Fergie išlipant iš 1969 m. Mustang ir nueinant į apleistą sandėlį, kur susitinka su muzikos grupe ir repetuos. Vėliau ji matoma su savo vaikinu (Milo Ventimiglia), kuris miega. Ji pradeda vaikštinėti pro namą ir mato save su vaikinu atsiminimuose: jie išlipa iš mašinos ir vaikinas pradeda groti gitara, o Fergie dainuoja. Vėliau ji pamato savo vaikiną su keliais nepažįstamaisiais ir vienas iš jų duoda jam paketą ir tas nuliūdina Fergie. Tada Fergie pradeda krautis savo daiktus. Prasidėjus trečiajam priedainiui Fergie vaikšto vien pro apleistą sandėlį. Vaizdo klipas pasibaigia jai atsisveikinus su vaikinu ir išvažiuojant su automobiliu.

Yra dvi vaizdo klipo versijos: ilgesnė (kurioje daina dainuojama du kartus ir matomi filmavimo užkulisiai) ir standartinė versija.

Iki 2009 m. vaizdo klipas dainai „Big Girls Don’t Cry“ buvo peržiūrėtas daugiau nei 27 394 683 kartus „Youtube“ svetainėje, ir tai yra žiūrimiausias Fergie solo klipas.

Apdovanojimai 
„Fergalicious“ kartu su „Big Girls Don’t Cry“ turi daugiausiai apdovanojimų. „Big Girls Don’t Cry“ pirmoji Fergie daina nominuota „Grammy“ apdovanojimui, 2008 m. ASCAP apdovanojimuose daina laimėjo kategorijoje „Metų daina“. 2008 m. gegužės 31 d. vykusiuose MTV Japonijos vaizdo klipų apdovanojimuose „Big Girls Don’t Cry“ pelnė Fergie apdovanojimą, kategorijoje Geriausias atlikėjos vaizdo klipas.

Remiksas 
Dainos remiksas buvo sukurtas 2007 m. pabaigoje kartu su Sean Kingston, taip pat panaudota naujas ritmas.

Singlo turinys 
 CD singlas
 „Big Girls Don’t Cry“ (Albumo versija) – 4:28
 „Pedestal“ – 3:22
 „Big Girls Don’t Cry“ (Hommer remiksas) – 5:37

 JK ir Australijai skirtas CD
 „Big Girls Don’t Cry“ (Radijo versija) – 4:14
 „Pedestal“ – 3:23

 Enhanced CD – CD maxi
 „Big Girls Don’t Cry“ (Albumo versija) – 4:28
 „Pedestal“ – 3:23
 „Finally“ (Gyvo pasirodymo versija) – 3:50
 „Big Girls Don’t Cry“ (Hommer remiksas) – 5:37
 „Big Girls Don’t Cry“ (Vaizdo klipas)

 Vokietijai ir Austrijai skirtas CD
 „Big Girls Don’t Cry“ (Albumo versija) – 4:28
 „Pedestal“ 3:22
 „Finally“ (Gyvo pasirodymo versija) – 3:50
 „Big Girls Don’t Cry“ (Vaizdo klipas)

 Remiksai
 „Big Girls Don’t Cry“ (Remiksas) (kartu su Sean Kingston) prodiuseris JR Rotem – 3:54
 „Big Girls Don’t Cry“ (Hommer remiksas) – 5:37
 „Big Girls Don’t Cry“ (Makaveli remiksas) kartu su Tupac Shakur – 3:58
 „Big Girls Don’t Cry“ (DJ New Wave remiksas) – 3:57
 „Big Girls Don’t Cry“ (Jason Nevins remiksas)

Topai

Šaltiniai

Nuorodos 
 Oficiali Fergie svetainė internete
 

Fergie singlai
2007 singlai
Sean Kingston singlai